
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru acceptarea amendamentului la Statutul Băncii Internaţionale pentru Reconstrucţie şi Dezvoltare propus prin Rezoluţia nr. 596 din 30 ianuarie 2009, aprobată de Consiliul Guvernatorilor Băncii Internaţionale pentru Reconstrucţie şi Dezvoltare, cu care comisia noastră a fost sesizată în fond cu adresa Biroului Permanent nr.  PL.x 487 din 12 octombrie 2009 .
	PREŞEDINTE,

Viorel ŞTEFAN 


Parlamentul  României

	Comisia pentru buget, finanţe şi bănci
	
	Bucureşti,    20.20.2009
Nr. 551


RAPORT

asupra proiectului de Lege pentru acceptarea amendamentului la 
Statutul Băncii Internaţionale pentru Reconstrucţie şi Dezvoltare 
propus prin Rezoluţia nr. 596 din 30 ianuarie 2009, aprobată de 
Consiliul Guvernatorilor Băncii Internaţionale
 pentru Reconstrucţie şi Dezvoltare
Cu adresa nr. PL.x 487 din 12 octombrie 2009, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru acceptarea amendamentului la Statutul Băncii Internaţionale pentru Reconstrucţie şi Dezvoltare propus prin Rezoluţia nr. 596 din 30 ianuarie 2009, aprobată de Consiliul Guvernatorilor Băncii Internaţionale pentru Reconstrucţie şi Dezvoltare.
La întocmirea raportului s-a avut în vedere avizul Consiliului Legislativ.
Prezentul proiect de Lege are ca obiect de reglementare exprimarea consimţământului României, în calitatea sa de membru al acestei instituţii financiare internaţionale, în ceea ce priveşte acceptarea amendamentului Statutului Băncii Internaţionale pentru Reconstrucţie şi Dezvoltare propus prin Rezoluţia nr. 596 din 30 ianuarie 2009, aprobată de Consiliul Guvernatorilor Băncii Internaţionale pentru Reconstrucţie şi Dezvoltare.

Efectele implementării rezoluţiei sunt următoarele:

- creşterea ponderii numărului total de voturi de bază în totalul drepturilor, de la 2,86% în prezent până la 5,55%, urmând ca acestea să fie distribuite în mod egal tuturor celor 185 de state membre;

- creşterea numărului de voturi de bază de la 250 la 502;

- creşterea numărului total de voturi de  la 4261 la 4513;

- creşterea puterii totale de vot de la 0,2630% la 0,2697%.

Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor, din partea Ministerului Finanţelor Publice doamna director general Boni Cucu.
La lucrările comisiei au participat  28  deputaţi, din totalul de 32 membri ai comisiei.

Raportul comisiei a fost adoptat cu unanimitate de voturi. 
Proiectul de lege, potrivit art. 75 din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Senatului.
In urma dezbaterii proiectului de Lege pentru acceptarea amendamentului la Statutul Băncii Internaţionale pentru Reconstrucţie şi Dezvoltare propus prin Rezoluţia nr. 596 din 30 ianuarie 2009, aprobată de Consiliul Guvernatorilor Băncii Internaţionale pentru Reconstrucţie şi Dezvoltare, în şedinţa din data de 20 octombrie 2009, Comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern. 
	PREŞEDINTE,

Viorel ŞTEFAN
	SECRETAR,

Iuliu NOSA


Consilier parlamentar

Mariana Bărdiţă

Expert parlamentar

Vasilica Popa       

